पच्चीस साल से नहीं हुई कॉलेजों में खेल अिधकारियों की नियुक्ति
भोपाल/ग्वालियर डीबी स्टार
प्रदेश के काॅलेजों में खेल गतिविधियों को बढ़ाने के लिए वर्ष 1992 में कवायद की गई थी। इसके तहम मध्यप्रदेश लोक सेवा आयोग के माध्यम से स्पोर्ट्स ऑफिसरों की भर्ती निकाली गई थी। शासन की मंशा थी कि स्पोर्ट्स ऑफिसर की नियुक्ति होने से काॅलेज स्तर के खिलाड़ियों को बड़े अपनी प्रतिभा प्रदर्शित करने का अवसर मिलेगा। लेकिन 1992 के बाद से भर्ती नहीं की गई। जहां-जहां खेल अिधकारी रिटायर होते गए, वहां अब तक किसी को नियुक्त नहीं किया गया।
प्रदेश में कई ऐसे शासकीय महाविद्यालय हैं, जहां खेल अिधकारी की जगह अतिथि शिक्षक के माध्यम से काम चलाया जा रहा है। लेकिन स्थाई पद न होने के कारण अतिथि शिक्षक सालभर में बदल जाते हैं। अतिथि शिक्षकों की भी खेल और खिलाड़ियों में अधिक रुचि न होने के कारण कॉलेजों में नियमित रूप से प्रैक्टिस नहीं हो पा रही है। एक शिकायत के आधार पर डीबी स्टार टीम ने इस मामले में उच्च शिक्षा विभाग के आयुक्त मधुरेश बाबू ओझा से बात की, तो उनका कहना था कि कॉलेजों में खाली पड़े स्पोर्ट्स ऑफिसर के पदों को भरने के लिए प्रक्रिया चल रही है। जल्द ही इन पदों पर नियुक्ति की जाएगी।
ऐसे हुआ असर
स्थाई स्पोर्ट्स ऑफिसर न होने से कॉलेजों में खेल गतिविधियों और तैयारियों पर असर पड़ता है। ग्वालियर के भगवत सहाय कॉलेज में वर्ष 2012 से 2015 तक स्पोर्ट्स ऑफिसर पदस्थ नहीं थे। इसके चलते कॉलेज में तैयार कराया जा रहा खेल मैदान आज भी अधूरा है। उस दौरान जो पैसा खर्च हुआ, वह भी बेकार गया। इसी तरह विजयाराजे गर्ल्स कॉलेज ग्वालियर की 50-60 खिलाड़ी विभिन्न खेलों में हर साल भाग लिया करती थीं। स्पोर्ट्स ऑफिसर न होने से यह संख्या 10 रह गई है। इसी तरह एक अन्य कॉलेज में भी दो साल से स्थाई स्पोर्ट्स ऑफिसर नहीं है। ग्वालियर के अलावा दतिया, भिंड सहित कई कॉलेज में स्पोर्ट्स ऑफिसर की स्थाई नियुक्ति नहीं होने से खिलाड़ी खेलने नहीं जा रहे।
मिलेगा फायदा
हमने शासन से स्पोर्ट्स ऑफिसर्स के पद भरने की मांग की है, लेकिन मांगंे नहीं मानी गईं। प्रदेश के कई कॉलेज ऐसे हैं, जहां स्पोर्ट्स ऑफिसर न होने से वहां के खिलाड़ी सूचना के अभाव में भाग ही नहीं ले पाते। सरकार को चाहिए कि एमपीपीएससी के माध्यम से खाली पद भरे जाएं, इससे छात्रों को रोजगार भी मिलेगा।  केके तिवारी, प्रदेश अध्यक्ष मप्र क्रीड़ा अधिकारी संघ
जल्द भरे जाएंगे पद
यह सही है कि कई कॉलेजों में स्पोर्ट्स ऑफिसर के पद खाली पड़े हुए हैं। हम इन पदों को भरने के लिए प्रक्रिया कर रहे हैं। बहुत जल्द इन पदों पर नियुक्ति की जाएगी, ताकि कॉलेजों से खेल प्रतिभाएं निकल सकें। मधुरेश बाबू ओझा, आयुक्त, उच्च शिक्षा विभाग
hin_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva